cyanic-selkie/wikianc huggingface dataset:
Willie du Plessis (geb. 1990)
Jeugspanne
Du Plessis het vir die Blou Bulle in die 2008 o/18 Akademieweek gespeel voordat hy in Durban by die Natalse Haaie aangesluit het. Hy het in 2009 vir Natal in die provinsiale o/19-kompetisie gespeel en die volgende jaar in die o/21-kompetisie waar hy 96 punte in 12 wedstryde aangeteken het. Hy is in Natal se Vodacombekerspan vir 2011 maar het geen wedstryde gespeel nie. Hy het egter nog twee wedstryde vir die o/21-span gespeel, waarna hy na die Blou Bulle is waar hy nog vier wedstryde in die o/21-kompetisie gespeel het.
Senior spanne
Du Plessis is ingesluit in die Blou Bulle se Vodacombekerspanne vir 2012 en 2013 en het sy debuut in seniorrugby teen die Valke gemaak. In 2013 het Du Plessis, in sy span se wedstryd teen die Limpopo Blou Bulle, ’n rekord 40 punte aangeteken met die eindtelling 110–0. Du Plessis het in hierdie wedstryd twee drieë gedruk en met vyftien doelskoppe geslaag.
Vir die 2013 Curriebekerseisoen het Du Plessis ’n korttermynkontrak met die Vrystaat Cheetahs onderteken. Aan die einde van 2013 het hy ’n kontrak met die Goue Leeus gesluit en in November 2013 na Johannesburg gegaan. Hy het egter nie baie tyd in Johannesburg spandeer nie en is terug na Bloemfontein vir die 2015 Superrugbyseisoen.
Fredericton, Nieu-Brunswyk
Fredericton is die hoofstad van die provinsie Nieu-Brunswyk in Kanada. Die administratiewe setel van York County is ook hier. Die stad is geleë op die oewers van die Saint Johnrivier. Die stad is ongeveer 106 km vanaf Saint John wat by die monding van die gelyknamige rivier geleë is. Fredericton is in 1785 gestig deur die United Empire Loyalists, het in 1785 hoofstad status gekry en in 1848 het dit stadstatus verkry.
Die Universiteit van Nieu-Brunswyk is ook hier gevestig en hulle Fakulteit Bosbou is welbekend. Daar is verskeie saagmeulens in die omgewing en fabrieke wat hout produkte verskaf.
Boötes I-dwergsterrestelsel
Die Boötes I-dwergsterrestelsel of Boo I dSph is ’n dowwe sterrestelsel met ’n ligsterkte 100 000 keer dié van die Son en ’n absolute magnitude van –5,8. Dit is sowat 197 000 ligjare van die Aarde af in die sterrebeeld Veewagter. Dit lyk of die stelsel beïnvloed word deur ’n getykrag van die Melkweg, waarom dit wentel, en twee sterte van sterre het wat ’n kruis vorm. Sterrestelsels wat deur ’n getykrag beïnvloed word, het gewoonlik net een stert.
Johan Vorster
Johan Vorster is 'n Suid-Afrikaanse sanger, liedjieskrywer, en sakeman.
Vorster begin sy loopbaan as lid van die Afrikaanse musiekgroep Eden, die suksesvolste groep in die geskiedenis van Afrikaanse musiek. In 2005 begin Vorster en medelid van Eden, Sean Else, die plaatetiket Mozi Records. Bok van Blerk is die eerste kunstenaar wat onder hierdie etiket vrygestel het. Vorster het die meeste van Bok van Blerk se album De la Rey, met meer as 200 000 verkope die topverkoper van alle tye onder Afrikaanse plate, geskryf. Die album se titelsnit bereik ook in 2005 die voorblad van The New York Times.
In 2006 onderteken Mozi Records 'n kontrak met Lianie May. Vorster het May se debuutalbum, Vergeet my nie, geskryf en vervaardig. Hierdie album is in 2007 vrygestel en word met meer as 120 000 verkope die topverkoper onder debuutalbums van vroulike Afrikaanse kunstenaars. In 2008 ontvang Vergeet my nie 'n SAMA vir landwye topverkoper. Die enigste ander Afrikaanse kunstenaar wat hierdie toekenning ontvang het, was Steve Hofmeyr in 2004 met Toeka 2.
In 2008 wen Vorster Huisgenoot se Tempo-toekenning vir liedjieskrywer van die jaar vir Lianie May se "Jy soen my nie meer nie".
Vorster is die stigter en kreatiewe direkteur van Inhoud Huis.
Gerard Bidstrup
Gerard Bidstrup (gebore 2 Oktober 1968) is 'n Deense akteur. Hy is bekend vir sy rolle in die rolprent The Enlightened One en in die televisiereeks Unit 1 (2000).
BMW N47
BMW N47 is 'n inlynviersilinder-gemenedrukbuisdieselenjin met baie verbeterings teenoor sy voorganger, die M47. In 2014 is dit vervang deur die B47.
Die N47-enjin het in Maart 2007 in die opgekikkerde 1-reeks BMW E87 en E81 afgeskop en was beskikbaar in die 1-reeks BMW E82 en E88, wat later in dieselfde jaar bekendgestel is.
Dave Brubeck
Brubeck het regdeur sy loopbaan met tydsaanduiding geëksperimenteer. Hy het ook orkes- en gewyde musiek gekomponeer en klankbane geskryf vir televisie soos Mr. Broadway en die geanimeerde minireeks This Is America, Charlie Brown.
BMW N47
Die enjin was ook vanaf September 2007 in die 5-reeks BMW E60 en E61 beskikbaar, ten spyte daarvan het die ouer M47 nog beskikbaar gebly.
Dave Brubeck
Die liedjie "Take Five", wat 'n standaardwerk in die jazz repertorium geword het, word soms verkeerdelik toegeskryf aan Brubeck. Dit is egter gekomponeer deur Brubeck se musikale vennoot, die alto saxofoonspeler Paul Desmond. "Take Five" het deel uitgemaak van een van die topverkoper albums, Time Out. Die werk, wat voortleef as 'n klassieke werk in die jazz repertorium, word egter steeds met Brubeck geassosieer.
Verskynings as gas
Met Yo-Yo Ma Verskeie kunstenaars
Darwinella tango
Darwinella tango is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Darwinella en tot die familie Darwinellidae. Die wetenskaplike naam van die spesie is die eerste keer geldig gepubliseer in 1990 deur Poiner & Taylor.
Diana Scarwid
Diana Scarwid (gebore 27 Augustus 1955) is 'n Amerikaanse aktrise. Sy is bekend vir haar rolle in die rolprente Mommie Dearest (1981), Silkwood (1983), en What Lies Beneath (2000).
Groningen (munisipaliteit)
Groningen (Gronings: Grunnen / Stad; Wes-Fries: Grins), is die hoofstad van die Nederlandse provinsie Groningen. Op 1 Januarie 2021 het die munisipaliteit se bevolking sowat 233 000 inwoners getel.
Groningen is die grootste stad van Noord-Nederland en beskik oor die tweede oudste universiteit van Nederland, die Rijksuniversiteit Groningen (RuG). Hulle het ook 'n eredivisie sokkerspan: FC Groningen.
Plekke
Garmerwolde, Glimmen, Groningen, Haren, Harkstede, Lageland, Lellens, Meerstad, Noordlaren, Onnen, Sint Annen, Ten Boer, Ten Post, Thesinge, Winneweer en Woltersum.
Geskiedenis
Die stad Groningen het op die noordelike punt van die Hondsrug ontstaan. Die Hondsrug was 'n naturlike handelsroete tussen Drenthe en die vrugbare grondstreke in Friesland. Die oudste geskrewe vermelding van Groningen dateer uit 1040. In daardie jaar het die keiser van die Heilige Romeinse Ryk 'n villa in Cruoninga aan die biskop van Utrecht geskenk.
Die dorp se eerste kerk is op die plek gebou waar die Martinikerk nou staan, ongeveer in die jaar 800. Die huidige kerk is gedurende die 13e eeu gebou en daarna meermale verbou. Die toring, 'n uitstaande kenmerk van Groningen, is tussen 1469 en 1554 opgerig.
Eksterne skakels
Groningen Groningen
Darwinella warreni
Darwinella warreni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Darwinella en tot die familie Darwinellidae. Die wetenskaplike naam van die spesie is die eerste keer geldig gepubliseer in 1905 deur Topsent.
Darwinella viscosa
Darwinella viscosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Darwinella en tot die familie Darwinellidae. Die wetenskaplike naam van die spesie is die eerste keer geldig gepubliseer in 1971 deur Boury-Esnault.
Katoen
Katoen is 'n sagte stapelvesel wat in 'n bol, of beskermende kapsule, rondom die saad van katoenplante van die genus Gossypium groei. Voorbeelde van die genus kom in Suid-Afrika as die wildekatoen voor. Die vesel is amper suiwer sellulose. Onder natuurlike toestande is die katoenbolle geneig om die verspreiding van die saad te verbeter, deur dit ligter te maak in wind.
Jørgen Bidstrup
Jørgen Bidstrup (1 April 1928 – 30 September 1992) was 'n Deense akteur. Hy was bekend vir sy rolle in die rolprente The Musketeers (1961), Dronningens vagtmester (1963), I, a Woman (1965), en Jesus vender tilbage (1992).
Katoen
Die plant is 'n struik en is inheems aan tropiese en subtropiese streke dwarsoor die wêreld, insluitend Suid-Amerika, Afrika en Indië. Die grootste verskeidenheid van wilde katoenspesies is die eerste keer in Meksiko gevind, gevolg deur Australië en Afrika. Katoen is onafhanklik verbou in die ou en nuwe wêrelde. Die Engelse naam is afgelei van die Arabiese (al) quṭn قطن, wat reeds aan die begin van 1400 n.C. gebruik is. Die Spaanse woord "algodón" is ook afgelei van die Arabiese naam.
Die vesel word gewoonlik in garing of draad gespin en daarna gebruik om 'n sagte tekstiel te maak wat "kan asemhaal". Die gebruik van katoen vir weefstof is bekend sedert die prehistoriese tye; fragmente van katoen dateer uit 5000 v.C. uit ou grafte in Meksiko en die Indusvalleibeskawing (hedendaagse Pakistan en sommige dele van Indië). Hoewel dit sedert antieke tye verbou is, was dit eers ná die uitvinding van die weefmasjien wat produksiekoste sodanig verlaag het, dat dit gelei het tot algemene gebruik. Dit is vandag die mees algemeen gebruikte natuurlike vesel in klere.
Huidige skattings van wêreldproduksie is sowat 25 miljoen ton of 110 miljoen bale jaarliks​​, geproduseer op 2.5% van die wêreld se bewerkbare grond. China is die wêreld se grootste katoenprodusent, maar die meeste van hierdie word plaaslik verbruik. Die Verenigde State van Amerika is vir jare reeds die grootste uitvoerder van katoen. Katoen word gewoonlik in die VSA in bale gemeet, wat ongeveer 0,48 kubieke meter (17 kubieke voet) beslaan en 226,8 kg (500 pond) weeg.
Die "dogter van die son"
Die mense van die antieke tyd het katoen die "van die son" genoem, omdat die katoenplant slegs onder die kragtige strale van die son groei en floreer. Hoe warmer die son, hoe witter en sterker is die vesels wat die plant  produseer.
Katoen word dus veral in of naby die tropiese gebiede gekweek, die warmste streke  van  die aarde. Die katoenstreke lê ongeveer tussen 37° Noorder­-breedte en 37° Suider-breedte. Binne hierdie gordel, wat omtrent 7 000 km breed is en om die aarde strek, vind katoen die toestande wat dit nodig het: baie lig, baie hitte, en oorvloedige reën.
Katoen word ook gekweek in 'n paar gebiede wat minder warm is, soos  Turkye en Turkestan. Hier moet die katoen egter elke jaar van nuuts af geplant word,  aangesien die plante in die koue winter dood­gaan.
Water, maar nie te veel nie
Solank die katoenplant groei en die vrug ryp word, wil dit baie water hê, maar wanneer die vrug, wat 'n peul is, oopgaan en die wit katoenvesel uitkom kan selfs 'n klein bietjie klammigheid die vesels beskadig.
Die ideale toestande vir katoenverbouing sou dus wees: reën totdat die peule oopgaan en daarna droogte. Maar so 'n volmaakte klimaat vir katoen is moeilik om te vind. Die moesonlande van die trope is geskik vir die eerste groeiperiode, maar die gevaar van reëns wat later die oes kan bederf, is baie groot in hierdie gebiede.
Aangesien die weer nie beheer kan word nie, is daar slegs een oplossing vir hierdie probleem, een wat sedert die vroegste tye gebruik is: katoen moet gekweek word in gebiede waar daar nie te veel reën is nie en vir die gebrek aan water in die vroeë stadiums moet vergoed word deur besproeiing. Daarom vind ons dat katoen op groot skaal in die Mediterreense gebied, die Kaukasus, Argentinië en Chili gekweek word.
Katoen is baie gewild
Die rede waarom katoen so 'n gewilde tekstielvesel is, is omdat dit die enigste vesel is wat nie voor verwerking sag gemaak hoef te word deur dit te week nie. Dit hoef ook niie enige ander duur behandeling te ondergaan nie; al wat gedoen moet word, is om die dons uit die sade te verwyder.
Om hierdie redes kan katoen selfs in onderontwikkelde lande, waar tekstielnywerhede nog op 'n lae vlak van tegniese ontwikkeling is, op groot skaal gebruik word. Honderde miljoene Chinese, Indiërs, Egiptenare, Turke, Mexikane en Arabiere - 'n groot deel van die wêreld se bevolking - dra dus nooit enige ander stof as katoen nie.
Name van katoen
Katoenstof word onder baie verskillende name bemark. Daar is die growwe, gekeperde stof wat fustein genoem  word, waarby koordferweel en "molvel" ingesluit word; kaliko,'n onbedrukte, sterk materiaal; moeselien, fyn.,en sag; kreton, 'n stark, bedrukte stof; pikee, 'n stywe, gekoorde stof; en organdie, of fyn moeselien. Katoen word ook gebruik om ander stowwe na te boots, bv. ferweel, 'n nagemaakte fluweel (sy); flanelet, 'n nabootsing van kamstof (wol); en nabootsings van kamerdoek, perkal en sirsakar (linne).
Tracy Douglas
Tracy Douglas is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Boomerang (1992) en Shadow of Doubt (1998), en in die televisiereekse American Playhouse (1981) en Mortal Kombat: Conquest (1998).
Cassie Scerbo
Cassie Scerbo (gebore 30 Maart 1990) is 'n Amerikaanse aktrise.
Mitt Romney
Willard Mitt Romney [ˈɹɑːmnɪ] (* 12 Maart 1947 in Detroit, Michigan) is 'n Amerikaanse sakeman, politikus en voormalige goewerneur van die deelstaat Massachusetts. Ná 'n korrupsieskandaal is Mitt Romney in 1999 as nuwe president en hoof uitvoerende beampte van Salt Lake Organizing Committee (SLOC) benoem, die komitee wat die Olimpiese Winterspele van 2002 in Salt Lake City beplan en georganiseer het.
Romney was een van die Republikeinse Party se kandidate vir die presidensiële verkiesing in 2008 en is in 2012 amptelik as kandidaat vir die presidentsverkiesing van daardie jaar genomineer. Romney, wat by die gematigde vleuel van die Republikeinse Party gereken word, was die eerste lid van die Kerk van Jesus Christus van die Heiliges van die Laaste Dae (Mormone) wat vir die amp van president gestaan het. Hy is op 6 November 2012 deur die Demokraat Barack Obama verslaan.
Sendingwerk
In die laat 1960's het Mitt Romney sendingwerk in Frankryk gedoen - 'n moeilike taak in 'n omgewing wat dikwels vyandelik gesind was teenoor die Kerk van Jesus Christus van Heiliges van die Laaste Dae, maar ook teen Amerikaners in die algemeen weens die Verenigde State se betrokkenheid by die Viëtnamoorlog.
Suzzanne Douglas
Suzzanne Douglas (12 April 1957 - 6 Julie 2021) was 'n Amerikaanse aktrise en vervaardiger. Sy was bekend vir haar rolle in die rolprente Tap (1989), Jason's Lyric (1994), School of Rock (2003), en Changing the Game (2012).
Connie Clausen
Connie Clausen (11 Junie 1923 – 7 September 1997) was 'n Amerikaanse aktrise. Sy was bekend vir haar rolle in die televisiereekse Suspense (1949), Man Against Crime (1949), Tales of Tomorrow (1951), en The Doctors (1963).
Nissan Laurel
In Japan was die Laurel nie as 'n Datsun bemark nie; dit was altyd gekenteken as 'n Nissan. Produksie van die Laurel is gestaak as gevolg van die Nissan-Renault-alliansie, as 'n slagoffer van oorproduksie.
Sam Doumit
Sam Doumit (gebore 24 April 1975) is 'n Amerikaanse aktrise. Sy is bekend vir haar rolle in die televisiereekse CSI: Crime Scene Investigation (2000), Castle (2009), Harry's Law (2011), en Shameless (2011).
Mierleeu
Die mierleeu of gewone mierleeu (Myrmeleon formicarius) is 'n insek uit die familie Myrmeleontidae. Die insek is bekend vir die tregtervormige gaatjies, tot 50 mm in deursnee en diepte, wat hulle in hul larwe-stadium grawe om miere mee te vang.
Carl Philip van Swede
Carl Philip (Karel Filips) Edmund Bertil (Stockholm, 13 Mei 1979), prins van Swede, hertog van Värmland, (Sweeds: Carl Philip Edmund Bertil, Prins av Sverige, Hertig av Värmland [ˈkʰɑːɭ ˈfiːliːp]) is die enigste seun van die Sweedse koning Carl XVI Gustaf van Swede en koningin Silvia.
Guadeloupe
Guadeloupe is 'n oorsese gebied van Frankryk in die Karibiese See en vorm saam met Martinique die Franse Antille. Die eiland lê in Noord-Amerika tussen die Atlantiese Oseaan en die Karibiese See in die noorde van Dominica, in die ooste van Montserrat en in die suide van Antigua en Barbuda.
Carl Philip van Swede
Familie
Carl Philip het ‘n ouer suster, Victoria (1977), en ‘n jonger suster, Madeleine (1982). Hy is gedoop op 31 Augustus 1979. Sy peetouers is prins Bertil van Swede, prins Leopold van Beiere, koningin Margaretha II van Denemarke en prinses Birgitta van Swede.
Troonopvolging
Carl Philip was aanvanklik kroonprins. In 1979 is die Troonopvolgingswet van 1810 gewysig. Hierdie grondwetlike wysiging het behels dat die troonopvolger die oudste kind van die monarg is, ongeag die kind se geslag. Daarmee was Carl Philip vanaf 1 Januarie 1980 nie meer kroonprins nie aangesien Victoria kroonprinses geword het. Die koning was nie ten gunste van die terugwerkende wysiging nie omdat hy voorkeur gegee het aan sy seun, wat as troonopvolger gebore is. Aangesien sy vader ‘n nasaat is van koningin Victoria van die Verenigde Koninkryk, is Carl Philip opgeneem in die Britse lyn van troonopvolging. In dié lyn staan Carl Philip wel hoër as sy suster Victoria omdat mans in dié lyn voorrang bo vroue kry. Hulle is onderskeidelik in die 182ste en 183ste plek.
Opleiding
Van 1984 tot 1984 het Carl Philip die kleuterskool van die munisipaliteit Västerled, naby Drottningholm, bygewoon. In 1986 het hy sy laerskoolopleiding aan die Smedslättskolan in Bromma begin en daarna het hy na die Ålstensskolan gegaan, ook in Bromma. Van 1992 tot 1994 was hy ‘n leerder aan die Enskilda Gymnasiet in Stockholm. In die herfs van 1994 het hy ‘n student geword aan die Kent College in Amerika. Hierna het hy studeer aan die Lundsbergs skola in Värmland.
Nadat hy sy diploma in 1999 behaal het, het Carl Philip hom aangemeld vir militêre diens. In onderskeidelik 2002, 2004 en 2007 is hy bevorder tot adelbors, luitenant en kaptein by die Koninklike Marine. Van 2003 tot Mei 2006 het Carl Philip ‘n kursus in grafiese ontwerp aan die Forsbergs Skola för grafisk design och reklam gevolg. Hy het ook grafiese ontwerp aan die Rhode Island School of Design in Amerika studeer. In 2009 het hy ook nog aan die Sweedse Landbou-universiteit in Alnarp studeer.
Guadeloupe
Guadeloupe het 'n bevolking van 405 739 in 2013 gehad en het 'n oppervlakte van 1 628 km². Die hoofstad en grootste stad is Basse-Terre.
Carl Philip van Swede
Privaat lewe
Carl Philip was sedert 1999 in ‘n verhouding met Emma Pernald. In November 2008 het gerugte van die einde van die verhouding die ronde gedoen. In die poniekoerant Expressen van 4 Maart 2009 het Emma dit bevestig. In April 2010 het die pers Carl Philip verbind met die glansmodel Sofia Hellqvist. Dié paartjie het sedert 2011 in ‘n villa in Djurgården gewoon en op 27 Junie 2014 hul verlowing bekendgemaak.
Hulle is op 13 Junie 2015 in die kapel van die koninklike paleis in Stockholm getroud. Deur dié huwelik het Swede nog ‘n prinses bygekry, want Hellqvist kon haar voortaan prinses en hertogin van Värmland noem. Die egpaar se eersteling, prins Alexander Erik Hubertus Bertil, hertog van Södermanland, is om 18:25 op 19 April 2016 in die Danderyd-hospitaal, Stockholm, gebore. Hul tweede seun, prins Gabriel Carl Walther, hertog van Dalarna, is op 31 Augustus 2017 in die Danderyd-hospitaal in Stockholm gebore. Hul derde seun, prins Julian Herbert Folke, die hertog van Halland, is op 26 Maart 2021 om 11:19vm in die Danderyd-hospitaal gebore.
Dasychalina
Dasychalina is 'n genus van sponsdiere uit die familie van die Demospongiae (gewone sponse).
Thomas Biehl
Thomas Biehl (gebore 10 Mei 1971) is 'n Deense akteur en vervaardiger. Hy is bekend vir sy rolle in die rolprente This Life (2012) en Daniel (2019), en in die televisiereeks Rita (2012).
Kristen Schaal
Kristen Schaal (gebore 24 Januarie 1978) is 'n Amerikaanse aktrise. Sy is bekend vir haar rolle in die rolprente Norbit (2007), The Muppets (2011), en Cloudy with a Chance of Meatballs 2 (2013), en in die televisiereeks Gravity Falls (2012).
Geologiese rekord
Die geologiese rekord in stratigrafie, paleontologie en ander natuurwetenskappe verwys na lae rotsstrata wat gevorm het vanweë vulkaniese uitbarstings of neerslae van klei, sand ens. Die geologiese rekord sluit in al die fossielinhoud en die inligting wat die strata bevat oor die Aarde se geskiedenis: die klimaat, geografie, geologie, evolusie van lewe en sy oppervlak. Grond- en vulkaniese neerslae word bo-op mekaar gevorm, hulle word mettertyd hard en vorm ’n soliede rotskolom, wat oor ’n lang tyd deur intrusie binnegedring en deur tektoniese aktiwiteite verwring kan word.
Verband tussen rotsrekords
Op ’n sekere plek op die Aarde se oppervlak verskaf die rotskolom ’n dwarsprofiel van die natuurgeskiedenis in die gebied in die tyd wat deur die ouderdom van die rotse gedek word. Dit word soms die "rotsgeskiedenis" genoem en gee ’n blik op die natuurgeskiedenis van dié spesifieke geografiese streek of streke oor verskeie geologiese tydperke soos tydsnedes, epogge en in sommige gevalle selfs verskeie groot periodes. Die geologiese rekord is op geen plek heeltemal ongeskonde nie: Waar geologiese kragte een streek redelik onaangeraak gelaat het, soos ’n koek met verskeie lae, kon dit in ’n ander streek die grond opgelig of deur wind, chemie, temperatuur en water verander het. Die geologiese rekord kan dus verwring word terwyl die antieke omgewing deur geologiese kragte in nuwe landvorms omskep word, en dit is ook dikwels die geval.
Deur die gebruik van inligting in rotslae wat op verskillende plekke voorkom, het geoloë egter ’n stelsel ontwerp wat die grootste deel van die geologiese tydskaal dek. Dit maak voorsiening vir gevalle waar tektoniese kragte byvoorbeeld ’n rif in die aardkors veroorsaak het wat opnuut aan erosie en verwering blootgestel is. Deur verskeie formasies, geologiese strukture en plaaslike strata te kalibreer met dié lae wat wydverspreid voorkom, is ’n byna volledige geologiese rekord sedert die 17de eeu opgestel.
Voorbeeld van teenstrydige strata
duimnael|links|230px|’n Diagram van die Amerikaanse Geologiese Opname (USGS) vir Suid-Carolina en Virginië.
Teenstrydighede kan op ’n paar maniere en met ’n paar tegnieke in verskeie dissiplines reggestel word. In die voorbeeld links word die bestudering van rotslae en die fossiele daarin biostratigrafie genoem; dit gebruik kennis uit die vakgebiede geobiologie en paleobiologie. Fossiele kan gebruik word om rotslae van dieselfde of verskillende geologiese tydperke te herken en so kan plaaslike geologiese eienskappe aangepas word by die oorkoepelende geologiese tydskaal.
In die Amerikaanse deelstaat Suid-Carolina word fossiele van drie merkerspesies alge aangetref in die Eoseen-serie van rotslae wat oor drie geologiese etages en die geologiese tydsnedes van 37,2-55,8 miljoen jaar gelede strek, terwyl net twee spesies in Virginië voorkom. (Die foto's van die fossiele van enkelsellige alge is 250 keer vergroot.)
Dit is duidelik dat een spesie van die Middel-Eoseen in Virginië ontbreek. Dit is egter moontlik om dié rotsrekord met die volle rekord van Suid-Carolina te vergelyk om die Virginiese rotskolom te "kalibreer" vir sy regte plek in die oorkoepelende geologiese rekord.
Martinique
Martinique is 'n oorsese gebied van Frankryk in die Karibiese See en vorm saam met Guadeloupe die Franse Antille. Die eiland lê in Noord-Amerika tussen die Atlantiese Oseaan en die Karibiese See in die noorde van St. Lucia en in die suide van Dominica.
Martinique het 'n bevolking van 376 480 in 2016 gehad en het 'n oppervlakte van 1 128 km². Die hoofstad en grootste stad is Fort-de-France.
Dasychalina fragilis
Dasychalina fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dasychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Ethel Clayton
Ethel Clayton (8 November 1882 – 6 Junie 1966) was 'n Amerikaanse aktrise. Sy was bekend vir haar rolle in die rolprente The Lion and the Mouse (1914), The Hidden Scar (1916), The Bondage of Fear (1917), en The Man Hunt (1918).
Nieu-Kaledonië
Nieu-Kaledonië (Frans: Nouvelle-Calédonie vir Nieu-Skotland) is 'n oorsese gebied van Frankryk in die Stille Oseaan en lê in Melanesië. Nieu-Kaledonië bestaan uit drie provinsies met 'n oppervlakte van 18 576 km² en het 'n bevolking van 271 407 in 2019 gehad.
Nieu-Kaledonië lê oos van Australië, noord van Nieu-Seeland, suid van Vanuatu en suidwes van Fidji. Die hoofstad en grootste stad is Nouméa, wat op Grande Terre, die grootste eiland van Nieu-Kaledonië, geleë is. Die Nieu-Kaledoniese Koraalrif het sedert 2008 die status van 'n Unesco-Wêrelderfenisgebied. Die Matteus- en Hunter-eilande word deur beide Frankryk en Vanuatu opgeëis.
Die ekonomie van Nieu-Kaledonië steun op die ontginning van nikkelerts en toerisme, maar is tegelykertyd op Franse subsidies ter waarde van VS$1,48 miljard per jaar aangewese.
Volgens die Ooreenkoms van Nouméa, wat op 5 Mei 1998 onderteken en op 8 November van dieselfde jaar in 'n referendum deur Nieu-Kaledoniese kiesers goedgekeur is, is Nieu-Kaledonië 'n oorsese gebied van Frankryk met selfregering. Die politieke status van Nieu-Kaledonië as sogenaamde Collectivité sui generis word deur die artikels 76 en 77 van die Franse grondwet gedefinieer. In ooreenstemming met hierdie artikels is in November 2018 'n stemming oor die onafhanklikheid van die gebied gehou. 56,4 persent van die stemgeregtigde bevolking van 175 000 het die voorstel verwerp, 43 persent was ten gunste van 'n onafhanklikwording.
Roetering
Roetering behels die aanstuur van pakkette, d.w.s. die aanstuur van logies geadresseerde pakkette vanaf hul bron na hul uiteindelike bestemming deur intermediêre nodusse (oftewel die roeteerders). Die roeteringsproses stuur die pakkette aan aan die hand van roetetabelle in die roeteerders, wat 'n rekord hou van die beste roetes na verskeie netwerkbestemmings. Die saamstel van roetetabelle is baie belangrik vir doeltreffende roetering.
Nieu-Kaledonië
Die onafhanklikheidsbeweging word veral deur etniese (Melanesiese) Nieu-Kaledoniërs gesteun wat tans nog net sowat veertig persent van die totale bevolking verteenwoordig. Meer as 'n derde van die bevolking is nasate van Franse setlaars en bannelinge (sogenaamde Caldoches) of onlangse Franse immigrante (Métropolitains). Daarnaas het immigrante van ander Suidsee-eilande soos Viëtnamese en Indonesiërs hulle hier gevestig van wie baie Franse burgerskap aanvaar het.
Roetering
Dinamiese roetering is die dominante roeteringstrategie op die Internet. Die verstelling van die roeteringsprotokol vereis egter dikwels 'n hoë mate van vaardigheid en kan daar nie goedsmoeds aanvaar word dat netwerktegnologie sover gevorder is dat roetering geheel en al outomaties kan plaasvind nie.
Dasychalina magellanica
Dasychalina magellanica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Roetering
Die hardeware wat gebruik word tydens roetering is Ethernet-skakelaars en roeteerders.
Dasychalina magellanica
Die spons behoort tot die genus Dasychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1905 deur Thiele.
Stine Bierlich
Stine Bierlich (14 Februarie 1967 – 20 Februarie 2007) was 'n Deense aktrise. Sy was bekend vir haar rolle in die rolprente Slægten (1978), Ofelia kommer til byen (1985), Ballerup Boulevard (1986), en Letter to Jonas (1992).
Roetering
In 'n koordlose netwerk word betroubare data-aflewering beheer deur middel van meganismes soos ontvangserkennings, sekwensiële numering en vloeibeheer.
Die IEEE 802.11-standaard spesifiseer die gebruik van die CSMA/CA-protokol (Carrier Sense Multiple Access with Collision Avoidence). Ingevolge hierdie protokol sal 'n nodus wat 'n datapakkie wat gestuur moet word ontvang, eers seine soek om seker te maak geen ander nodus saai uit nie.
Indien die kanaal skoon is, sal dit die datapakkie uitsaai, anders sal dit lukraak 'n tyd bepaal wat die nodus moet wag totdat dit toegelaat word om die pakkie uit te saai. Gedurende die tye wanneer die kanaal skoon is, sal die uitsaaiende nodus sy terugstaanteller sistematies laat aftel (wanneer die kanaal besig is sal die terugstaanteller stilstaan). Wanneer die terugstaanteller nul bereik sal die nodus weer probeer om die datapakkie te stuur. Aangesien die waarskynlikheid dat 2 nodusse dieselfde terugstaantydfaktor sal kies baie skraal is, word die kans op 'n botsing tussen datapakkies dus geminimiseer.
Botsingsopsporing, soos deur die Ethernet gebruik, kan nie gebruik word by die radiofrekwensietransmissie van IEEE 802.11 nie, aangesien 'n nodus wat uitsaai nie enige ander nodus in die stelsel wat ook besig is om uit te saai kan hoor nie (sy eie sein sal enige ander sein wat opdaag uitdoof).
Wanneer 'n datapakkie uitgesaai gaan word, sal die transmiterende nodus eers 'n kort gereed-om-uit-te-saai (RTS) pakkie uitstuur wat inligting oor die lengte van die datapakkie bevat. Wanneer die ontvangende nodus die RTS hoor, sal dit reageer met 'n kort gereed-om-te-stuur (CTS) pakkie. Na hierdie uitruiling stuur die transmiterende nodus die datapakkie. Wanneer die datapakkie suksesvol ontvang word, soos vasgestel deur 'n sikliese oortolligheidstoets (CRC), sal die ontvangende nodus 'n ontvangserkenning terugstuur.
Die volgende logiese problem word dus oorkom met bogenoemde protokol: Nodus A kommunikeer met nodus B en nodus B kan weer kommunikeer met nodus C. Dit beteken dat nodus A mag dink die kanaal is oop terwyl nodus C besig is om uit te saai na nodus B.  Die protokol soos hierbo beskryf stel nodus A in kennis dat nodus B besig is en daarom word daar gewag met die uitsaai van die datapakkie.
Dinamiese roeteringsbeginsels
As 'n aangeduide pad onbeskikbaar word, moet die bestaande nodus 'n alternatiewe roete bepaal om sy data by sy bestemming uit te kry. Hulle verrig die taak gewoonlik deur gebruik te maak van 'n roeteringsprotokol uit een van twee breër klasse van roeteringsalgoritmes: afstandsvektor-algoritmes en skakeltoestand-algoritmes, wat saam bykans al die roeteringsalgoritmes wat op die Internet in gebruik is omskryf.
Afstandsvektor-algoritmes
Afstandsvektor-algoritmes gebruik die Bellman-Ford algoritme. Hierdie benadering maak gebruik van 'n getal, die koste, van elkeen van die skakels tussen elke node in die netwerk. Nodusse sal inligting vanaf punt A na punt B stuur volgens 'n pad wat die laagste totale koste tot gevolg sal hê (d.w.s. die somtotaal van die kostes van elkeen van die skakels tussen die nodusse langs die betrokke roete).
Die algoritme werk op 'n baie eenvoudige manier. Wanneer 'n node aanvanklik inskakel, is dit slegs bewus van sy onmiddellike bure en die direkte koste daaraan verbonde om hulle te bereik. (Hierdie inligting, die lys van bestemmings, die totale koste na elkeen en die volgende sprong waarna data versend moet word om daar uit te kom maak die roetetabel uit.) Elke nodus stuur op 'n gereelde basis inligting aan sy onmiddellike bure rondom sy idee van die totale koste om by elkeen van die bestemmings, waarvan dit bewus is, uit te kom. Die naburige nodusse analiseer hierdie inligting en vergelyk dit met wat hulle reeds 'weet'; enige inligting wat 'n verbetering verteenwoordig op dit wat hulle reeds het word in hulle roetetabelle ingesluit. Mettertyd sal al die nodusse in die netwerk die beste volgende sprong vir al die bestemmings ontdek om die laagste oorhoofse "koste" te bereik.
Wanneer een van die nodusse betrokke van lyn af gaan, sal daardie nodusse wat die nodus gebruik het as hul volgende sprong vir sekere bestemmings, daardie inskrywings verwyder en 'n nuwe roetetabel opstel. Hulle stuur dan hierdie inligting aan na alle aangrensende nodusse, waar die proses dan herhaal word. Uiteindelik sal al die nodusse op die netwerk die opgedateerde inligting ontvang en nuwe paaie na die bestemmings ontdek wat hulle kan "bereik".
Skakeltoestand-algoritmes
Wanneer daar van skakeltoestand-algoritmes gebruik gemaak word, gebruik elke nodus 'n kaart van die netwerk in die vorm van 'n grafiek. Om die grafiek te skep moet elke nodus die hele netwerk van inligting verskaf oor watter nodusse waarheen dit kan skakel en elke nodus bou dan hierdie inligting in 'n kaart in. Deur van hierdie kaart gebruik te maak kan elke roeteerder onafhanklik die beste roete van homself af na 'n ander nodus bepaal.
Die algoritme wat gebruik word om dit te doen, die Dijkstra algoritme, doen dit deur 'n ander datastruktuur, 'n boom, te bou met homself as die wortel en wat elke ander nodus in die netwerk bevat. Dit begin met 'n boom waar slegs die nodus alleen ingesluit is. Dan word die ander nodusse een op 'n slag bygevoeg vanuit die versameling van nodusse wat nog nie bygevoeg is nie. Om die beurt word die nodus met die laagste koste om 'n nodus wat reeds in die boom verskyn te bereik, bygevoeg. Die proses word dan herhaal totdat elke nodus in die boom verskyn.
Hierde boom dien dan as bron vir die roetetabel, wat dan inligting soos die beste volgende sprong ens. insluit om die nodus aan enige ander in die netwerk te verbind.
Vergelyking van roeteringsalgoritmes
Afstandsvektor-algoritmes is eenvoudig en doeltreffend in klein netwerke en vereis weinig indien enige bestuur. Hulle kan egter nie baie goed opskaal nie en het baie swak konvergensie eienskappe, wat gelei het tot die ontwikkeling van beter skaalbare skakeltoestand roeteringsprotokolle vir gebruik in groot netwerke. Afstandsvektor protokolle lei ook aan die tel-tot-oneindigheidsprobleem.
Die hoofvoordeel van skakeltoestand-roetering is dat dit vinniger reageer tot veranderings in verbindingstoestande. Die skakeltoestand-pakkette wat oor die netwerk versend word is ook kleiner as die pakkette wat gebruik word in afstandsvektor roetering. Afstandsvektor roetering vereis die versending van 'n nodus se volle roetetabel, terwyl skakeltoestand roetering slegs inligting oor die nodus se onmiddellike bure versend. Daarom is die pakkies klein genoeg om nie betekenisvolle inbreuk te maak op die netwerk se beskikbare bandwydte nie. Die hoofnadeel van skakeltoestand roetering is dat meer stoorspasie en meer berekening vereis word as afstandsvektor roetering.
Roeteringsprotokol
'n Roeteringsprotokol maak die uitruil van roeteringsinligting tussen netwerke moontlik en stel sodoende roeteerders in staat om roetetabelle dinamies saam te stel. Die tradisionele IP-roetering bly eenvoudig omdat dit slegs die volgende sprong roetering gebruik waar enige roeteerder slegs hoef vas te stel waarheen om die pakket volgende te stuur en hom nie hoef te steur aan die opvolgende paaie wat die pakkie moet volg op die oorblywende spronge nie.
Alhoewel hierdie dinamiese roetering baie ingewikkeld kan raak, maak dit die internet baie buigsaam en het dit die ongekende groei daarvan toegelaat.
'n Roeteringsmeting (metric in Engels) bestaan uit enige waarde wat deur roeteringsalgoritmes gebruik word om te bepaal watter roete beter as 'n ander sal wees. Metings kan inligting insluit soos bandwydte, vertraging, sprongtelling, padkoste, lading, MTU, betroubaarheid en kommunikasiekoste. Die roetetabelle stoor slegs die beste moontlike roetes, terwyl skakeltoestand-algoritmes of topologiese databasisse alle ander moontlike inligting ook mag stoor.
Roeteerders gebruik die kenmerk bekend as administratiewe afstand om die beste pad te kies as hulle "weet" van twee of meer verskillende roetes na dieselfde bestemming vanaf twee verskillende roeteringsprotokolle. Administratiewe afstand definieer die betroubaarheid van 'n roeteringsalgoritme. Elke roeteringsprotokol word geprioritiseer in volgorde van die meeste tot die minste betroubare na aanleiding van 'n administratiewe-afstandswaarde.
Afhangende van die verwantskap van die roeteerder relatief tot ander outonome stelsels, bestaan verskeie klasse van roeteringsprotokolle:
<!-- Moet nog vertaal word
Note: Pace various Cisco marketing documents, EIGRP definitely does not class as a link-state protocol or as any sort of "hybrid" thereof.
External links
"Stability Features" are ways of avoiding the "count to infinity" problem.
-->
BMW N20
Die BMW N20 is 'n viersilinderpetrolenjin met 'n turbo-aanjaer wat die N53 vervang het en is vanaf 2011-2017 vervaardig. Alhoewel die N20 'n viersilinder is, word dit beskou as 'n plaasvervanger vir die natuurlike lugvloei-sessilinder N52, want dit dryf ekwivalente modelle aan, wat soortgelyke perdekrag lewer as die N52 met 'n groter wringkrag by lae toere en beter doeltreffendheid.
Die N20 beskik oor 'n dubbelveeg-turboaanjaer, dubbel-VANOS (veranderlike kleptydreëling), Valvetronic (veranderlike kleplig), direkte inspuiting, outomatiese stop-aansit en 'n elektriese waterpomp. Die N20 word saam met die kleiner verplasing BMW N13 turbo-aangejaagde viersilinder-enjin bemark. Die N20 is in 2012 in Wards se top 10-enjins geplaas.
In 2014 is die N20 vervang deur sy opvolger, die BMW B48-enjin.
Boötes III-dwergsterrestelsel
Boötes III of Boo III is ’n hoëdigtheidsgebied in die Melkweg wat moontlik ’n dwergsterrestelsel kan wees wat deur getykrag beïnvloed word. Dit is sowat 150 000 ligjare van die Aarde af in die sterrebeeld Veewagter.
Eienskappe
Boötes III is een van die kleinste en dofste satelliete van die Melkweg – dit het ’n absolute magnitude van −5,8, wat laer is as baie bolvormige sterreswerms. Omdat dit deur getykrag beïnvloed word, is dit moeilik om sy massa te bereken.
Dit is in 2009 ontdek deur die Sloan- Digitale Lugopname. Dit beweeg weg van die Son teen ’n snelheid van sowat 200 km/s. Boötes III is omtrent twee keer so lank as wat dit breed is: 1,5 × 0,8 boogminute. Die grootte en onreëlmatige vorm dui dalk aan dat dit in ’n oorgangsfase is tussen ’n gebonde en heeltemal ongebonde sterrestelsel.
Die sterre is meestal van gemiddelde ouderdom – sowat 12 miljard jaar. Hulle bevat baie min metale.
Verwysings
Hierdie artikel is vertaal uit die Engelse Wikipedia
Wendy Schaal
Wendy Schaal (gebore 2 Julie 1954) is 'n Amerikaanse aktrise. Sy is bekend vir haar rolle in die rolprente *batteries not included (1987), Innerspace (1987), The 'Burbs (1989), en Small Soldiers (1998).
Jan Clayton
Jan Clayton (26 Augustus 1917 – 28 Augustus 1983) was 'n Amerikaanse aktrise. Sy was bekend vir haar rolle in die rolprente In Old Mexico (1938) en This Man's Navy (1945), en in die televisiereeks Lassie (1954).
Dasychalina melior
Dasychalina melior is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dasychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Rikke Bilde
Rikke Bilde (gebore 23 Junie 1977) is 'n Deense aktrise. Sy is bekend vir haar rolle in die rolprente Happy Ending (2018) en Wildland (2020), en in die televisiereekse Sunday (2019) en When the Dust Settles (2020).
Gemenebes
Die term Gemenebes (Engels: Commonwealth) kan verwys ná:
Deel van amptelike benamings:
Fiona Dourif
Fiona Dourif (gebore 30 Oktober 1981) is 'n Amerikaanse aktrise en vervaardiger. Sy is bekend vir haar rol in die televisiereeks Dirk Gently's Holistic Detective Agency (2016).
Chicxulub-krater
Die Chicxulub-krater (uitspraak: tʃ|iː|k|ʃ|ə|l|uː|b) is ’n prehistoriese slagkrater in die see onder die Yucatán-skiereiland in Mexiko. Sy middelpunt lê naby die dorp Chicxulub, waarna dit genoem is. Die ouderdom van die asteroïde-impak en die Kryt-Paleogeen-grens (K-Pg-grens) stem presies ooreen. Die krater is 180 km breed en 20 km diep, en dit is dus een van die grootste impakkraters op Aarde. Die hemelliggaam wat dit veroorsaak het, se deursnee was minstens 10 km.
Canal Walk
Canal Walk is 'n winkelsentrum in Kaapstad wat rondom 'n kanaal gebou is. Die inkopiesentrum is in 2000 geopen en het 'n totale kleinhandelarea van 141 000 vierkante meter. Dit vorm die hart van 'n ontwikkeling, bekend as Century City, wat kantoorblokke, woongebiede en die Ratanga Junction-temapark insluit. Dit is een van die grootste winkelsentrums in Afrika.
Chicxulub-krater
Die krater is in die 1970's ontdek deur twee geofisici wat petroleum in die Yucatán gesoek het. Die ouderdom van die rotse wat deur die impak geraak is, wys die krater dateer uit sowat 66 miljoen jaar gelede, die einde van die geologiese periode Kryt en die begin van die Paleogeen-periode. Dit val saam met die K-Pg-grens, die geologiese grens tussen die Kryt en Paleogeen. Dit dui daarop dat die impak verantwoordelik was vir die Kryt-Paleogeen-uitwissing, waarin onder meer al die nievlieënde dinosourusse uitgesterf het.
Sien ook
Kryt-Paleogeen-uitwissing
Canal Walk
Op 1 Junie 2016 is aangekondig dat die temapark nader aan 2018 sal sluit, omdat die park nie so winsgewend is as toe dit in 2000 geopen is nie.
Ellen Albertini Dow
Ellen Albertini Dow (16 November 1913 – 4 Mei 2015) was 'n Amerikaanse aktrise. Sy is bekend vir haar rolle in die rolprente The Wedding Singer (1998), 54 (1998), Ready to Rumble (2000), en Wedding Crashers (2005).
Roy Campbell
Roy Campbell (1901–1957) was ’n Suid-Afrikaanse digter en satirikus. Hy het hoë aansien oorsee geniet vir bundels soos The Flaming Terrapin, Adamastor en Talking Bronco. Sy satires sluit in The Wayzgoose: A South African Satire en The Georgiad — A Satirical Fantasy in Verse. Sy steun vir Franco se Nasionaliste in die Spaanse Burgeroorlog was uiters omstrede. Sy outobiografie, Light on a Dark Horse het in 1952 verskyn.
Lewensloop
Ignatius Royston Dunnachie Campbell is op 21 Oktober 1901 in Durban, in die destydse Natalkolonie, gebore. In 1918 verlaat hy Suid-Afrika om aan Oxford te studeer, maar my dop die toelatingseksamen. In 1922 trou hy sonder sy ouers se toestemming met Mary Margaret Garman. As gevolg hiervan moes hy vir 'n tyd sonder sy ouers se rojale sakgeld klaarkom. Hulle het twee dogters Teresa (Tess) en Anna gehad.
Hy keer in 1925 na Suid-Afrika terug en begin die literêre tydskrif Voorslag. Laurens van der Post is uitgenooi om Afrikaans insette te lewer.
In 1927 trek hy na Engeland terug en in die 1930's trek hy na Provence in Frankryk. In 1932 het hy die Afrikaner digter Uys Krige gekry om sy kinders te onderrig.
Campbell is op 23 April 1957 in 'n motorongeluk naby Setúbal in Portugal oorlede. Sy vrou het die kar bestuur en teen 'n boom vasgejaag. Ten tyde van sy dood het hy 16de- en 17de-uuse Spaanse toneelstukke vertaal.
Joen Bille
Joen Bille (gebore 11 April 1944) is 'n Deense akteur. Hy is bekend vir sy rolle in die televisiereekse Matador (1978), Hvide løgne (1998), en Unit 1 (2000).
Canes Venatici I-dwergsterrestelsel
Die Canes Venatici I-dwergsterrestelsel of CVn I is teen 711 000 ligjare een van die verste satelliete van die Melkweg en beweeg teen ’n snelheid van 31 km/s verder weg van ons. Dit is geleë in die sterrebeeld Jaghonde en is in 2006 ontdek deur die Sloan- Digitale Lugopname.
CVn I is ’n relatief dowwe stelsel, met ’n absolute magnitude van sowat -8,6. Dit het egter ’n massa van sowat 27 miljoen sonmassas. Die groot verhouding tussen sy massa en helderheid dui daarop dat dit deur donkermaterie oorheers word.
Aartsbiskop van Kantelberg
Die Aartsbiskop van Kantelberg is die religieuse hoof van die Kerk van Engeland en die simboliese hoof van Anglikaanse kerke oor die hele wêreld. Hy is die regstreekse opvolger van die eerste aartsbiskop, Augustinus van Kantelberg. Die aartsbiskop word deur die Engelse monarg onder leiding van senior biskope, in samewerking met die eerste minister van die Verenigde Koninkryk, gekies.
Canes Venatici I-dwergsterrestelsel
Dit bestaan meestal uit ou sterre wat sowat 10 miljard jaar gelede ontstaan het. Die metaalinhoud is ook baie laag. Daar is sowat 60 RR Lyrae-sterre.
Sowat 5% van die massa bestaan uit jonger sterre (1–2 miljard jaar oud) met ’n hoër metaalinhoud. Hulle is in die middel van die sterrestelsel gesentreer. Daar vind tans geen stervorming plaas nie.
Aartsbiskop van Kantelberg
Die aartsbiskop van Kantelberg was aanvanklik ook die hoof van die Rooms-Katolieke Kerk in Engeland, maar in die 16de eeu het die Engelse Kerk van die Roomse Kerk weggebreek. Die nuwe kerk is die Kerk van Engeland genoem en die aartsbiskop is sedertdien die leier van die kerk.
Justin Welby dien sedert 21 Maart 2013 as die 105de aartsbiskop.
Dasychalina validissima
Dasychalina validissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dasychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1905 deur Thiele.
Ségolène Royal
Ségolène Royal, gebore Marie-Ségolène Royal (Dakar, Senegal, 22 September 1953) is 'n Franse politikus en was die Sosialistiese Party van Frankryk (PS) se kandidaat vir die presidentsverkiesing in 2007.
Sy is sedert Junie 2002 lid van die Franse parlement vir Deux-Sèvres en beklee sedert Augustus 2004 ook die amp van voorsitter van die Gewestelike Raad van Poitou-Charentes.
Presidentsverkiesing in 2007
In haar verkiesingsveldtog wat in 2006 begin het, het Royal veral haar charismatiese persoonlikheid gebruik om as die moontlike eerste vroulike President van Frankryk 'n stuk geskiedenis te skryf.
In plaas van 'n presiese politieke houding ten opsigte van kwessies soos Turkye se beplande lidmaatskap van die Europese Unie en die toekoms van die noue politieke samewerking met Duitsland het sy eerder oor basiese politieke waardes gepraat - moontlik met die oog op 'n meerderheid van stemme van sowel links- asook konserwatief gesinde kiesers.
Op sommige gebiede het sy wél haar politieke prioriteite omlyn. Sy het beplan om hernubare energiebronne se aandeel in Frankryk tot by twintig persent te verhoog en het die Amerikaanse President George W. Bush se buitelandse beleid verwerp. Burgerlike verbintenisse sou aan huwelike gelykgestel word.
'n Aantal onvoorbedagte uitlatings tydens onderhoude, soos byvoorbeeld dié met die Kanadese politikus André Boisclair, toe Royal die "soewereiniteit en vryheid" van die Kanadese provinsie Québec beklemtoon het, het haar aansien en gewildheid skade berokken.